
Salutem a Domino , et Paternam Benedictionem . 

(^)uod verebar accidit mihi ! Non una semel multis ab 
hinc annis, dura adhuc igniculus viveret, me Episcopum 
personabant amici . Verum enim vero nunquam ab institu- 
to recessi , ut variis curis tum intra , tum extra Claustra 
fuerim distentus: nunc Apostolicas Missiones peragendo sub 
titulo et auspiciis S. Vincentii Ferrerii, nunc Cathedras mo- 
derando, praesertim illas, per varios annos, almi Collegii 
S.Thomae Aquinatis in Urbe Neapolis: modo Episcopos in 
animarum cura coadjuvando: modo tandem laboriosum mu- 
nus exercendo daemones a corporibus obsessis exorcizandi ; 
quod sane perarduum officium , per viginti et amplius an- 
nos , sub duobus Neapolitanis Archiepiscopis perfracte ges- 
si . Tandem, post tot emensos male gestos labores, plenus 
annorum et laboribus attritus , dum in salicibus suspende- 
ram organa mea, quum jam aetatis annum quartum supra 
septuagesimum attigissem , octavo idos Maji , hora prima 
noctis. Missum a FERDINANDO I., quem Deus semper so- 
spitet , extemplo mihi se praesentavit ; Regium Diploma 
porrigentem , ubi postquam promotionem meam acceptam 

iri Summo Pontifici PIO VII. enunciabat, quem Deus-sem- 
pcr conservet, vivificet et salvum faciat. Me Archiepisco- 
pum S. Severinae trans Calabriam inaugurabat ...... 

Pro dolor ! Quam magna tristitia cordi meo : quot variae 
cogitationes mentem meam obnubilarunt : Nunc aetas: nunc 
loci distantia : itineris arduitas : virium fractio : amicorum , 
parentum, et tandem eorum , quos in Christo genui, gemi- 
tus et suspiria, qui me quasi mortuum circum circiter plan- 
gebant. Steti, silui: et tandem recolens, quod si senex pue- 
rum portabat, puer autem senem regebat, investigabiles Dei 
vias cernuus adoravi . 

S. Severina , vel melius Syberona , scio, Fratres et Fi- 
lii carissimi , mediterraneam esse ulterioris Calabriae civi- 
tatem, locum natura sua munitum, annis plusquam MCCL. 
ante Christi Adventum fundatam , ut ex Stepluno , optimo 
Scriptore, liquet. 

Est autem sita in loco excelso , a mari Jonio distans 
milliaribus X. Hic fiunt vina praeclara, et haec sunt illa, 
quae Plinius appellat Severiniana vina. Quam pulera aetas, 
quam celebrata vetustas ! Secundo ab Urbe milliari sunt mon- 
tes nativi salis candidissimi . 

Illud vero quod vel maxime ejus vetustatem decorat , 
Christianam fidem in Urbe hac invectam fuisse a Divo Dio- 
nysio Areopagita , dum comes Apostoli Pauli per illas pro- 
vincias aberrabant . • • 

Sedes itaque S. Severinae antiquissima est , Graecanici 
quondam ritus , et Constantinopolitani Patriarchae suffraga- 
nea : at dum saeculo XI. a Gente Norinanna fuerit subjuga- 
ta , a jurisdictione Constantinopolitana jam libera fuit , et 
Sedi Apostolicae, tunc temporis Urbano II., solemniter ad- 
dicta , a quo ad Metropoliticam Sedem evecta fuit . 

Passim Summi Pontifices, atque Imperatores in prae- 
tio habuerunt, ut eam variis privilegiis locupletarent, prae- 
sertim Lucius III., et Aragonenses anno MCLXXXIII. Eam- 
que S. Anastasiae Virginis et Martyris Romanae , Urbis' Re- 
sidentialis Patronae, patrocinio submiserunt, cujus sacrum 
brachium in theca argentea inclusum asservatur . 

Ad rem nostram. Venerabiles Fratres ac Filii in Chri- 
sto dilectissimi, gaudium meum et corona mea. De me cer- 
to esse debetis tantillum sentire, eo praesertim quod mihi 
obversari video e regione tot meos Praedecessores sapientia , 
moribus, ac prudentia praestantes , multosque sacra Purpu- 
ra donatos. Adjuvate ergo senem . Ad vos ■ sunt hi sermo- 
nes , spectatissimi Cathedralis meae Canonici. Satagamus ; 
ut per bona opera certam nostram vocationem faciamus. Ha- 
betis jam, quod diu exoptastis , habetis Pastorem et Patrem; 
in quo quidem plane intel ligo quam multa desiderentur , quae 
in Episcopo esse oportet ; verumtamen cognoscetis, ut con- 
fido, quanta vos charitate complector: nec despero quin vos 
studia vestra omnia, laborem operaraque conferatis ad dif- 
ficillimum Pastoris onus mecum sustinendum , tanquam Con- 
siliarii , atque Adjutores, a Divina' Providentia mihi associa- 
ti, .ut in omnibus simul glorificemus Deuxn per Jesum Chri- 
stum Stemus igitur arctissimo charitatis et sapientiae vin- 
culo conjuncti , ut vel qui ex adverso sunt vereantur aliquid 
dicere de nobis : quum nos elegerit Deas , ut inquit Chri» 
sostomus, tamquam lumiparia, ceterorumque Magistros, ac 
veliiti Angelos versantes in terris. • *i 

Dominus nobiscum est , nolite timere , ait Josues ad 
Populum ; sic ad vas Ecclesiarum Pastores , Rectoresque 
praestantissimi , qui mecum Pastoralis officii onera in ani- 
marum salute estis perlaturi . Id potissimum nobia curae sit. 

ut neque per nimium rigorem onera importabilia animabus 
nobis commissis imponamus , neque per nimiam indulgen- 
tiam peccantes in vitiorum coeno jacere, ac dormire patia- 
mur: lupos ab ovili arceamus, socordes excitemus et pas- 
cua saluberrima Gregi praebeamus. Neque ea dignoscere dif- 
ficile nobis erit , si Summi nostri Pontificis Jesu Christi tes- 
seram in Evangcliis examinemus , nec non si sedulo Conci- 
liorum, Summorum Pontificum , Sanctorum Patrum, ac de- 
nique Ecclesiae Doctorum sanctiones et dicta sequemur. 

Vos simul omnes affari non obliviscor quotquot Sacer- 
dotio fungimini , vos Diaconi , vos Clerici , qui ad illum 
apicem Contenditis , quid vestra interest . Duobus universa 
dicam: Sanctitas et doctrina. Mundi estote qui fertis ac tan- 
gitis vasa Domini. Templa ubi servitis decet sanctitudo. Je- 
sus Christus de nobis ne quidem vulgari puritate contentus 
est: sed inclamat per Psalmistam, et per snnm Evangelium: 
Ego dixi Dii estis et Filii excelsis omnes ; et insimul esto- 
te perfecti sicut Pater vester perfectus est . Numquid de mo- 
ribus vestris dubito dum ista moneo? Minime. Sed qui san- 
ctus est sanctificetur adhuc ; rogamusque ut abundetis magis, 
proficientes de virtute in virtutem, et pro saccularium ocu- 
lis sitis israelitica columna per diem in columna nubis, et 
per noctem in columna ignis . Quantum vero splendoris huic 
luci accedit a scientia ? Qua si carere semper culpati fuimus , 
qnum Dominus dicat : Labia Sacerdotum custodiant scientiam, 
qnid dicendum venit pro hoc insipiente et sceleroso saecu- 
lo ? Cum non solum instituendi sint rudes , parvulique Chri- 
stianis elementis imbuendi ct in fide confirmandi , sed col- 
luctari vehementer oporteat adversus intestinos hostes , quo- 
rum ludus, veluti Antichristi praecursores ,, est adorabile ca- 
tholicum Dogma. Vos ergo Fratres admodum milii dilecti 

studia vestra ad parissima fluenta convertite . In fonte Bi- 
blia legetis et Patres ; Sancti vero Thomae Aquina tis aureos 
libros, tam Ecclesiae caros, filiisque suis commendatos tna*. 
nibus assiduis terite, ubi quae solide scienda veniunt , et 
profunde non minus invenietis , simulque haereses quot fae- 
re, quot sunt, quot erunt incredibili vi confutantur. 

Potissimum vobis dicta ista putate Adolescentes omnes, 
qni Clericali militiae adseripti vel adseribendi parati estis : 
spiritum sacculi penitus a vobis abjicite . 

Praeclara Religiosorum soboles venite, venite et vo9 in 
vineam meam ut portetis pondus diei et aestus , et quod justum 
est dabitur vobis ... At ubi sunt, Fratres mei carissimi et de- 
sideratissimi, mei Instituti assecles? lacrymaemihi hic pro atra- 
mento sunt ... Ubi Sanctissimi Patriarchae Dominici plantae 
virentes? . . . Mitte Domine operarios in messem tuam. 

Alma Sanctimonialium cohors , Virginum flos Caelesti , 
Sponso dicatae parate lampades vestras ecce Sponsus venit : 
exite obviam ei , nova sint omnia, corda , voces et opera . Vi- 
neae florentes dabunt odorem suum . 

Magistratus, Nobiles, Optimates omnes , quibus publica 
alus commendata est , quique me singulari prosequi charitate 
demonstratis, postquam cum gaudio electionis meae nuncium 
excepistis . Cupio quantocius venire ad vos , ut unum simus 
in Christo , et publico bono una simul laboremus . 

Ascendant igitur ad te Domine vota nostra , et cordis 
suspiria per Virginem Matrem Mariam , cujus speciali pa- 
trocinio a juventute mea addictum censui, et nunc totam Dioe- 
cesim dicatam volo . 

Deprecamini pro Sancta et Catholica Romana Ecclesia, 
ut immota semper maneat , et illabefactata . Oremus pro 
PIO VII. Pont. Max., qui Petri Naviculam tot inter procel- 

las tempestatesque invictissime gubernavit , fortitudinis simul 
ae mansuetudinis exemplum incomparabile semper exhibuit. 
Huic igitor legitimo Petri Successori , Centro Unitatis , Ma- 
gistro supremo semper adhaereamus , obsequiumqtte praeste- 
mus , ipsum ad longevam perducat aetatem. 

Preces quoque fundere debemus pro augustissimo Rege 
nostro FERDINANDO I. , qui sicut ambulavit in viis Do- 
mini , sedeat super solium suum usque in senectam ct se- 
nium, vileatque fi,lios filiorum suorum, 
i. Tandem pro me indigno orate. 

Atque ut vota no3tra efficaciora sint, et, ut fumus aro- 
matum , ascendant io conspectu Domini, illam exhibeamus per 
manus Mariae Virginis Deiparae , Sanctorum Apostolorum 
Petri et Pauli , necnon per merita S. Anastasiae Virginis et 
Martyris Romanae Urbis Residentialis praecipuae Patronae , 
qui omnes tanti faciant ut Benedictio Dei Omnipotentis Pa- 
tris , et Filii , et Spiritus Sancti , sicut ros matutinus , su- 
per vos semper descendat . Arnen . 

Dabam Romae extra Portam Caelimontanam septimo 
Kalendas Junii meae Consecrationis die, Anno Reparatae Sa- 
lutis MDCCCXV1II. 

